На основу чл. 16, 24. и 33. Покрајинске скупштинске одлуке о покрајинској управи („Службени лист АПВ”, бр. 37/14, 54/14 – др.одлука, 37/15, 29/17, 24/19, 66/20 и 8/21), чл. 11. и 23. Покрајинске скупштинске одлуке о буџету („Службени лист АПВ”, бр. 54/22, 27/23 и 35/23) у вези с чл. 31–58 Закона о пољопривредном земљишту („Службени гласник РС”, бр. 62/06, 65/08 – др. закон, 41/09, 112/15, 80/17 и 95/18-др.закон) и тачком Покрајинском скупштинском одлуком о програму заштите, уређења и коришћења пољопривредног земљишта на територији АП Војводине у 2023. години („Службени лист АПВ”, брoj 54/22, 27/23 и 35/23), а у вези са а у вези са Правилником о спровођењу конкурса које расписује Покрајински секретаријат за пољопривреду, водопривреду и шумарство („Службени лист АП Војводине 8/2023), покрајински секретар за пољопривреду, водопривреду и шумарство доноси

**К О Н К У Р С**

**за доделу подстицајних средстава за уклањање дивљих депонија с пољопривредног земљишта у АП Војводини у 2023. години**

**1. ЦИЉ И ПРЕДМЕТ КОНКУРСА:**

Циљ конкурса јесте уклањање комуналног, неопасног, инертног отпада (у даљем тексту: Oтпад) одлаганог на дивљим депонијама лоцираним на пољопривредном земљишту у јавној својини.

Пољопривредно земљиште јесте земљиште које се користи за пољопривредну производњу (њиве, вртови, воћњаци виногради, ливаде пашњаци, рибњаци, трстици и мочваре) и земљиште које се може привести намени за пољопривредну производњу.

Предмет суфинансирања јесу трошкови уклањања: примарнa сепарацијa или други третман отпада на месту дивље депоније ради максималног искоришћавања комуналног отпада, утовар, транспорт и одлагање односно адекватно збрињавање комуналног, неопасног и инертног отпада са дивљих депонија формираних на пољоприврдном земљишту у јавној својини, на регистрованим депонијама или локалитетима, који су планским документом јединице локалне самоуправе намењени за одлагање отпада.

**2. ВИСИНА И НАМЕНА СРЕДСТАВА:**

Укупан износ бесповратних средстава који се додељује по овом конкурсу јесте **320.000.000,00** динара.

Средства која се по овом конкурсу додељују за уклањање комуналног, неопасног и инертног отпада у целости се обезбеђују из Буџета АП Војводине кроз Програм заштите, уређења и коришћења пољопривредног земљишта на територији АП Војводине у 2023. години („Службени лист АПВ”, брoj 54/22, 27/23 и 35/23).

Средства се додељују путем конкурса за уклањање, примарну сепарацију или други третман отпада на месту дивље депоније ради максималног искоришћавања комуналног отпада, утовар, транспорт, одлагање односно адекватно збрињавање комуналног, неопасног и инертног отпада (у даљем тексту: Отпад) са дивљих депонија формираних на пољопривредном земљишту у јавној својини, на регистрованим депонијама или локалитетима, који су планским документом јединице локалне самоуправе намењени за одлагање отпада.

Бесповратна средства за подршку инвестиција по конкурсу утврђују се у износу до **100%** од укупно прихватљивих трошкова инвестиције.

Приликом обрачуна, узима се вредност инвестиције **без пореза на додату вредност (ПДВ).**

**3. КОРИСНИЦИ СРЕДСТАВА:**

Право да конкуришу имају јединице локалне самоуправе (градови и општине) с територије АП Војводине (у даљем тексту: Корисници).

**4. УСЛОВИ ЗА УЧЕШЋЕ НА КОНКУРСУ:**

Из поднете пријаве разматраће се једино парцеле које представљају пољопривредно земљиште у јавној својини на којима се налазе дивље депоније.

Пријаве у којима се наводе друге врсте земљишта или друга врста власништва, неће бити разматране, односно пријава ће се делимично прихватати и самим тим опредељивити прихватљиви трошкови.

**5. ВРЕМЕНСКИ ОКВИР КОНКУРСА:**

Конкурс је отворен закључно са **06.10.2023.** године.

**6. ПОТРЕБНА ДОКУМЕНТАЦИЈА КОЈОМ СЕ ДОКАЗУЈЕ ИСПУЊЕНОСТ УСЛОВА ЗА УЧЕШЋЕ НА КОНКУРСУ:**

Документација којом се доказује испуњеност услова за учешће на конкурсу:

* Образац пријаве (преузима се са интернет странице Секретаријата)
* Обавештење о депонији на коју ће се одложити Отпад сакупљен с дивљих депонија. Обавештење треба да садржи: назив депоније, катастарску општину и број катастарске парцеле на којој се налази депонија на коју ће се одложити Отпад уклоњен с дивљих депонија (у даљем тексту: Депонија), назив и адреса правног лица које управља депонијом на коју ће се одложити отпад;
* Копија акта који је донео орган локалне самоуправе, покрајински орган или републички орган или извод из планског документа јединице локалне самоуправе из којег се види да је Депонија предвиђена за одлагање Отпада;
* записник надлежног инспектора о стању утврђеном на лицу места на којем се налази свака од дивљих депонија која је предмет уклањања (не старији од дана објављивања овог конкурса) којим се констатује: назив дивље депоније или назив потеса или топонима на којем се дивља депонија налази, фотографију дивље депоније, констатацију инспектора да је реч о комуналном, неопасном, инертном отпаду, назив катастарске општине у којој се налази дивља депонија, број катастарске парцеле на којој се налази дивља депонија, површина земљишта коју заузима дивља депонија у м2, запремина дивље депоније у м3;
* Табела 1 – преглед дивљих депонија чије се уклањање планира; бланко примерак Табеле 1 преузима се са интернет странице Секретаријата;
* Извод из катастра из којег се види да је катастарска парцела на којој се налази дивља депонија у јавној својини и да је у питању пољопривредно земљиште;
* Елаборат са предмером и предрачуном радова на уклањању дивљих депонија наведених у Табели 1, као и са процењеним количинама отпада. Елаборат сачињава надлежно одељење локалне самоуправе или јавног комуналног предузећа. Процењена количина отпада треба да је усклађена са процењеном количином отпада констатованом у записнику комуналног инспектора или инспектора за заштиту животне средине.

Уколико буде потребно, Секретаријат задржава право да од подносиоца пријаве затражи додатну документацију.

**7. УСЛОВИ КОРИШЋЕЊА СРЕДСТАВА:**

Средства по овом конкурсу додељују се бесповратно, у висини до 100% од укупно прихватљивих трошкова инвестиције, без ПДВ-а.

Средства у вредности 100% додељеног износа биће исплаћена локалним самоуправама након закључења уговора након достаљања менице из претходног члана, а у складу с приливом средстава у буџет АП Војводине.

Корисник средстава у обавези је да непосредно након закључења уговора о коришћењу средстава са Секретаријатом преда копију захтева за регистрацију менице, регистровану меницу и менично овлашћење, као средство обезбеђења за наменско коришћење додељених средстава.

У случају да се средства потроше ненаменски или да се не искористе у предвиђеном року, корисник је дужан да их врати са законском затезном каматом од дана преноса средстава.

Секретаријат задржава право да контролише утрошак средстава увидом у извршење радова и документацију путем овлашћених представника Секретаријата из ресорног сектора и представника буџетске инспекције.

Уколико је вредност радова уговорена између корисника средстава и извођача радова већа од укупне уговорене вредности уговора између Секретаријата и корисника средстава, разлика пада на терет корисника средстава.

Корисник средстава дужан је да радове на уклањању дивљих депонија реализује до **01.06.2024.** године.

Додељена средства се правдају документацијом и радовима који потичу након датума закључења уговора између Секретаријата и Корисника средстава.

**8. НАЧИН ДОСТАВЉАЊА ПРИЈАВА:**

Пријава на конкурс врши се електронским путем преко дигиталне платформе **АгроСенс АПВ**. Апликација као и упутство за коришћење могу се преузети с веб-странице: [www.psp.vojvodina.gov.rs](http://www.psp.vojvodina.gov.rs)

**10. КОНТАКТ ЗА ДОДАТНЕ ИНФОРМАЦИЈЕ:**

Додатне информације могу се добити путем телефона: 021/487-4405.

**9. ИНФОРМАЦИЈЕ О ПРЕУЗИМАЊУ ДОКУМЕНТАЦИЈЕ У ЕЛЕКТРОНСКОЈ ФОРМИ:**

Правилник о додели подстицајних средстава путем конкурса за доделу подстицајних средстава за уклањање дивљих депонија с пољопривредног земљишта у АП Војводини у 2023. Години, текст конкурса и Табела 1 могу се преузети са званичне интернет стране Покрајинског секретаријата ([www.psp.vojvodina.gov.rs](http://www.psp.vojvodina.gov.rs)).

Бр: 104-401-8832/2023-2

Дана 20.09.2023. године

**Покрајински секретар**

**Владимир Галић**